**Fundargerð**

2.3.2012-Fundur nr. 1 - Stýrihópur um um heildstæða þjónustu í Breiðholti

Ár 2012, föstudagurinn 2. mars, var haldinn 1. fundur stýrihóps um heildstæða þjónustu í Breiðholti sem er tilraunaverkefni. Fundurinn var haldinn í menningarmiðstöðinni Gerðubergi og hófst kl. 15:05. Viðstödd voru: Jón Gnarr borgarstjóri , Sigurður Björn Blöndal aðstoðarmaður, Lárus Rögnvaldur Haraldsson formaður hverfisráðs Breiðholts, Jarþrúður Ásmundsdóttir fulltrúi minnihluta í hverfisráði Breiðholts, Stella K. Víðisdóttir sviðsstjóri velferðasviðs, Ragnar Þorsteinsson sviðsstjóri skóla- og frístundasviðs, Ómar Einarsson sviðsstjóri íþrótta- og tómstundasviðs og Svanhildur Konráðsdóttir sviðsstjóri menningar- og ferðamálasviðs.

Óskar Dýrmundur Ólafsson hverfisstjóri ritaði fundargerð.

Þetta gerðist:

1. Lögð fram drög að erindisbréfi borgarstjóra varðandi stýrihóp um heildstæða þjónustu í Breiðholti.

Borgarstjóri kynnti drögin:

Í erindisbréfinu kemur fram hlutverk stýrihóps sem er ætlað að setja fram aðgerðaráætlun þar sem fram komi hvernig eigi að gera þjónustuna heildstæðari með auknu samstarfi svo efla megi félagslegan jöfnuð, árangur, vellíðan og þátttöku íbúa.

1. Birna Magnúsdóttir áheyrnarfulltrúi í hverfisráði Breiðholts mun sitja í stýrihópi sem áheyrnarfulltrúi í stýrihópi.
2. Lögð fram drög að aðgerðaáætlun stýrihóps um heildstæða þjónustu í Breiðholti.

Hverfisstjóri fór yfir drög að aðgerðaráætlun:

Stýrihópurinn greini fyrirliggjandi upplýsingar um hverfið og kanni þarfir og áhuga íbúa. Til þess að halda utan um þá vinnu verði nýtt stefnumörkunaraðferð sem nýta má við innleiðingu og feli í sér umbóta- og nýsköpunarmöguleika. Ráðinn verði verkefnastjóri til þess að styðja verkefnið. Þau verkefni sem nú þegar hafa verið til greind í samþykktum borgaryfirvalda eru:

* + Samstarf skóla-, frístunda og menningarstarfs í efra Breiðholti
	+ Bergin í Breiðholti auki samstarf frístunda, félags og menningarstarfs
	+ Möguleikar á virknimiðstöð fyrir ungt fólk skoðaðir
	+ Tilraunaverkefni í Fellaskóla um listir og vísindi
	+ Samráð um íþróttastarf
	+ Samþætting og notendasamráð í þjónustu við fatlað fólk
	+ Samþætting á heimaþjónustu
	+ Aðgerðir frá 111 verkefninu
	+ Verkefni um samþætta heimaþjónustu
	+ Þjónusta við fatlað fólk

Einnig verði önnur þau verkefni sem stýrihópurinn og aðrir aðilar verkefnisins, s.s. hverfisráð ákvarða, tekin til framkvæmdar.

Lagt er til að markmið borgarráðs um formgeringu samstarfs sviða og starfseininga borgarstofnanna verði þróað. Stofnað verði Breiðholtsráð sem verði samráð allra þeirra aðila sem koma að lífi Breiðhyltinga, s.s. félagasamtök, borgarstofnanir, ríkisstofnanir, íbúasamtök og íbúar. Það gæti fundað tvisvar á ári til þess að fjalla um helstu hagsmuni hverfisins. Til að sinna framgangi verkefnisins verði stofnuð framkvæmdastjórn hverfis með fulltrúum stjórnenda borgarstofanna í hverfinu sem fundað mánaðarlega. Smærri teymi verði stofnuð utan um einstök verkefni. Verkefnið verði metið af utanaðkomandi aðila og er lagt til að leitað verði eftir samstarfi við stofnun stjórnsýslufræða.

1. Lögð fram fyrirspurn frá fulltrúum hverfisráðs Breiðholts um fyrirhugaða lokun starfsemi Póstsins í Mjódd.

Fyrirspurninni var vísað til frekari umræðu í hverfisráði Breiðholts.

Fundi slitið kl. 16:20

Jón Gnarr Stella K. Víðisdóttir

Sigurður Björn Blöndal Ragnar Þorsteinsson

Lárus Rögnvaldur Haraldsson Ómar Einarsson

Jarðþrúður Ásmundsdóttir Svanhildur Konráðsdóttir